|  |
| --- |
| **Mødedato:** 8. december 2023 kl. 9.00-10.30  **Mødested:** Lokale G291-125, Indgang G, Palle Juul-Jensens Boulevard 99, 8200 Århus N  **Mødeemne:** Møde i LAMU  Deltagere: Jørgen Frøkiær, Beatrice Tscherning-Olesen, Annette Jørgensen, Henning Grønbæk, Mie Farsinsen, Trine Werenberg Mikkelsen, Tina Bach Aaen (referent)  Fraværende: Alma Bečić Pedersen, Per Højgaard Christensen, Signe Vogel |

|  |
| --- |
|  |

1. **Godkendelse af dagsorden**Dagsordenen blev godkendt med tilføjelse af LAB course på Biomedicin under eventuelt.
2. **Evaluering af rekruttering på Annual Research Meeting**Der var mange folk ved standen hele dagen, både fra arbejdsmiljøorganisationen og fra miljøerne, men det er nok tvivlsomt, at vi fik rekrutteret nye arbejdsmiljørepræsentanter.   
     
   Det er en god måde at gøre arbejdsmiljøorganisationen synlig på og LAMU synes, at vi skal deltage i næste års møde.  
     
   Vi fik udarbejdet 2 roll-ups til Annual Research Meeting og de kan med fordel komme rundt på de enkelte afdelinger. I første omgang sendes de til Beatrice i De Kirurgiske Forskningslaboratorier.
3. **Status på valg til arbejdsmiljøorganisationen**Den gode nyhed er, at alle vores nuværende AMR er genopstillet. Den knap så gode nyhed er, at der ikke er nogle nye opstillede kandidater. Det betyder at gruppe 1 og 6 er fuldtallige, gruppe 2 og 4 har 2-3 AMR, men mangler 2 og at gruppe 3 og 5 ingen AMR har.  
     
   I går sendte Tina en mail ud til alle ledere i gruppe 2, 3, 4 og 5 om, at der mangles AMR og bad lederne om, at opfordre deres medarbejdere til at stille op.

Mie fortalte, at hun havde hørt at flere ledere ikke synes, at de kunne forsvare at personer ansat på eksterne bevillinger er arbejdsmiljørepræsentanter eller lignende, hvilket er endnu et benspænd i forhold til rekruttering.

Tina vil tage fat i de enkelte AL i forhold til at få fyldt grupperne op.

1. **Årlig arbejdsmiljødrøftelse**Tina gennemgik arbejdsmiljøarbejdet for 2023.   
     
   Henning kommenterede på dilemmaspillet om krænkende adfærd, da han gerne havde set at der var mere om fx sexisme fremfor responsible conduct (forfatterskab) som også var med i dilemmaspillet om ansvarlig forskningspraksis.  
     
   Jørgen var ikke uenig, men synes at dilemmaspillet om krænkende adfærd også handler om et godt arbejdsmiljø og kortene siger noget om kulturen på afdelingen.

Buddy-ordningen er ikke igangsat, men afventer at onboarding bliver drøftet på et udvidet ledermøde. Jørgen vil tage det med videre.  
  
Brandvæsenet har været på besøg 2 gange på Påskehøjgaard i 2023. Der har ikke været brand, men ved det sidste besøg var der sprunget et rør, og det så ud som om, at der kom hvid røg ud. Beatrice finder datoer for Brandvæsenets besøg.  
  
De nye indsatser for 2024 blev drøftet.  
  
Henning synes, at balancen mellem tid og opgaver er vigtig. Med den nye professoraftale er de kliniske lærestolsprofessorer blevet en del af afdelingsledelsen på hospitalet og det er en arbejdsbyrde, der kan mærkes. I næste uge afholder AUH et forskningsmøde, hvor dette drøftes.  
  
I Jørgens første nyhedsbrev i 2024 skal AMOs indsatser for det kommende år medtages. Tina og Jacob Binnerup laver et udkast, som alle i LAMU kan kommentere på inden det kommer i nyhedsbrevet.

Mie foreslog, at vi også medtager Arbejdspladskultur som et af vores indsatser. Det blev vedtaget.

Under plan for kompetenceudvikling blev det aftalt at slette ”Udarbejde konkret kompetenceudvikling…”.

1. **Kort nyt fra arbejdsmiljøgrupperne**  
   - Gruppe 1 har møde i næste uge. Næste år vil gruppen holde møderne en uge før LAMU-møderne. Trine skulle have været på kurset ”Procesledelse for arbejdsmiljøorganisationen”, men det blev aflyst pga. for få deltagere. Den 24. januar har Trine et ERFA-møde for bioanalytikere, hvor hun vil reklamere for AMO ligesom hun gjorde på sidste ERFA-møde.  
   Mie er rigtig glad for at alle hendes AMR har valgt at genopstille.- Gruppe 2 har ikke lavet så meget siden sidst. De afventer valget, hvor de håber på at få minimum en ny person ind. Derefter vil de lave en plan for det næste år.  
   - Gruppe 6 har møde i næste uge. Der har ikke været så meget at lave på det seneste. Gruppen ser stadig arbejdsmiljøulykker i form af bide- og stikskader.  
   Annette er også glad for at alle AMR fortsætter i gruppen.
2. **Skriftlig orientering**Ingen kommentarer til skriftlig orientering.
3. **Evt.**

* Tina orienterede om at hun havde været til ”Mandatory LAB course” på Biomedicin. Kurset er obligatorisk for PI’s, technicians/lab managers og man skal deltage mindst hver 3. år. Tina vil forsøge at få slides til kurset, så vi kan se om det er aktuelt at lave et lignende kursus på IKM.